 Ọnụ Ọgụgụ 34  Jehova wee gwa Mozis okwu ọzọ, sị:Nye ụmụ Izrel iwu, sị ha, Unu na-abanye nala Ke. Ọ bụ ala a, bụ ala Ke, ka unu ga-eketa dị ka ókè ya niile si dị.Akụkụ ndịda unu ga-amalite nala ịkpa Zin nakụkụ Idọm, ókè ndịda unu ga-amalite na nsọtụ Oké Osimiri Nnu nebe ọwụwa anyanwụ.Ókè unu ga-esi na ndịda ụzọ e si agbago Akrabim tụgharịa wee gafere ruo Zin, ọ ga-ejedebe na ndịda Kedesh-bania; ọ ga-eru Heza-ada, gaferekwa ruo Azmọn.Ókè ahụ ga-atụgharị nAzmọn gawa ruo ndagwurugwu Ijipt, ọ ga-ejedebe nOké Osimiri.Osimiri Ukwu na ikpere mmiri ya ga-abụrụ unu ókè nebe ọdịda anyanwụ. Nke a ga-abụ ókè unu nebe ọdịda anyanwụ.Nke a ga-abụ ókè unu nebe ugwu: Unu ga-amalite nOsimiri Ukwu kpaa ókè ya ruo nUgwu Họọ.Unu ga-akpa ókè ya malite nUgwu Họọ ruo nebe e si abanye Hemat, ókè ya ga-ejedebe na Zidad.Ókè ya ga-eru Zifrọn, ọ ga-ejedebekwa na Heza-i. Nke a ga-abụ ókè unu nebe ugwu.Unu ga-akpa ókè unu nke ebe ọwụwa anyanwụ malite na Heza-i ruo Shifam.Ókè ahụ ga-amalite na Shifam wee gbadaa ruo Ribla nke dị nebe ọwụwa anyanwụ Eyin, ókè ahụ ga-agbadakwa ruo ná mkpọda nke dị nebe ọwụwa anyanwụ oké osimiri Kineret.Ókè ahụ ga-agbada ruo Jọdan, ọ ga-ejedebekwa nOké Osimiri Nnu. Nke a ga-abụ ala unu dị ka ókè ya niile si dị gbaa gburugburu.Mozis wee nye ụmụ Izrel iwu, sị: Ọ bụ ala a ka unu ga-eke netiti onwe unu site nife nza ka ọ bụrụ nke unu, dị nnọọ ka Jehova nyere niwu ka e nye ebo itoolu na ọkara.Nihi na ebo ụmụ Ruben, dị ka ụlọ ndị nna ha si dị, na ebo ụmụ Gad, dị ka ụlọ ndị nna ha si dị, enwetala ihe nketa ha, ọkara ebo Manase kwa enwetala nke ha.Ebo abụọ na ọkara ahụ enwetala ihe nketa ha nógbè Jọdan nakụkụ Jeriko, nebe ọwụwa anyanwụ.Jehova wee gwa Mozis okwu ọzọ, sị:Ndị a bụ aha ndị ga-ekere unu ala ahụ ka ọ bụrụ nke unu, Elieza onye nchụàjà na Jọshụa nwa Nọn.Unu ga-akpọrọ otu onyeisi nebo nke ọ bụla maka ike ala ahụ ka ọ bụrụ nke unu.Ndị a bụ aha ndị ikom ahụ: Keleb nwa Jefọne, onye si nebo Juda;Shemuel nwa Amaịhọd, onye si nebo Simiọn;Elaịdad nwa Kislọn, onye si nebo Benjamin;onyeisi bụ Bọkaị nwa Jọglaị, onye si nebo ụmụ Dan;onyeisi bụ Haniel nwa Ịfọd, onye ụmụ Josef mụrụ, onye si nebo ụmụ Manase;onyeisi bụ Kemuel nwa Shiftan, onye si nebo ụmụ Ifrem;onyeisi bụ Elizefan nwa Panak, onye si nebo ụmụ Zebulọn;onyeisi bụ Paltiel nwa Azan, onye si nebo ụmụ Ịsaka;onyeisi bụ Ahaịhọd nwa Shilomaị, onye si nebo ụmụ Asha;onyeisi bụ Pedahel nwa Amaịhọd, onye si nebo ụmụ Naftalaị.Ọ bụ ndị a ka Jehova nyere iwu ka ha mee ka ụmụ Izrel nweta ala nala Ke. 